මීගමුව බන්ධනාගාරයේ රැඳවියන්ට පහසුකම් සැපයීමේ චෝදනා එල්ල වන එම බන්ධනාගාරයේ හිටපු අධිකාරී අනුරුද්ධ සම්පායෝ අත්අඩංගුවට ගත යුතු බවත්, එසේ නොවන්නේ නම් ඊට හේතු ලබන අඟහරුවාදා නඩු දිනයේදී පොලිසිය, අධිකරණයට ප්‍රකාශ කළ යුතු බවත් නීතිපති දෙපාර්තමේන්තුව පවසනවා.නීතිපති දෙපාර්තමේන්තුවේ අද පැවති මාධ්‍ය හමුවකට එක්වෙමින් නියෝජ්‍ය සොලිසිටර් ජනරාල් දිලීප පීරිස් මේ බව කියා සිටියා.මීගමුව බන්ධනාගාරයේ හිටපු අධිකාරී අනුරුද්ධ සම්පායෝ සහ ජේලර්වරුන් තුන් දෙනෙකුට මෙම සිදුවීමට අදාළව පසුගිය 22 වැනිදා වරෙන්තු නිකුත් කළ අතර, එලෙස වරෙන්තු ලැබූ ජේලර්වරුන් තුන් දෙනා අවස්ථා දෙකකදී අපරාධ පරීක්ෂණ දෙපාර්තමේන්තුවට සහ අධිකරණයට භාර වුණා.කෙසේ වෙතත්, වරෙන්තු නිකුත් කර දින 09 ක් ගතව ඇතත්, වැඩතහනමට ලක්ව සිටින අනුරුද්ධ සම්පායෝ අත්අඩංගුවට ගැනීමට පොලිසියට හැකිව නැහැ.